Rijeka, 21. srpnja 2020.g.

**NAJAVA DOGAĐANJA I POZIV ZA MEDIJE**

**DJEČJI FESTIVAL TOBOGAN EUROPSKE PRIJESTOLNICE KULTURE**

**PREDSTAVA *BILO JEDNOM JEDNO SUNCE* NA ČAJNOM TRGU U RIJECI**

**U srijedu, 22. srpnja 2020.g. u 21 sat na Trgu Matije Vlačića Flaciusa, tzv. Čajnom trgu u Rijeci, bit će izvedena predstava Bilo jednom jedno sunce, Teatra Puna kuća. Predstava koja vodi u čarobni svijet žongliranja namijenjena je maloj i velikoj publici.**

U predstavi unuka, slušajući djedove priče o sili teže i poznanstvu s jednim žonglerom, otkriva čaroban prostor znatiželje za dalekim svjetovima i nesavladanim vještinama.  
Duhovita, topla i razigrana, ova je predstava namijenjena djeci i odraslima s ciljem **približavanja i boljeg razumijevanja vrijednosti vještine žongliranja, kao jedne od vještina cirkuske umjetnosti**.

**Ulaz na predstavu je besplatan, a ulaznice se mogu rezervirati na e-mail**[*blagajna.gklri@gmail.com*](mailto:blagajna.gklri@gmail.com)**. Ulaznice se podižu sat vremena prije početka izvedbe na mjestu izvedbe (najkasnije 30 minuta prije početka).**

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.***

***Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42